Ministrul britanic al Sănătăţii a îndemnat populaţia să nu se "ferească" de coronavirus. Mai târziu, oficialul și-a cerut scuze.
Ministrul britanic al Sănătăţii a stârnit furie după ce îndemnat oamenii să nu se "ferească" de coronavirus. Oficialul guvernamental și-a cerut scuze la scurt timp după incident. Sajid Javid: "A fost o exprimare neinspirată și îmi cer sincer scuze".
Ministrul britanic al Sănătății, Sajid Javid, și-a cerut scuze și a șters un tweet prin care îndemna oamenii să se vaccineze și să nu se "ferească" de coronavirus. Oficialul a spus că "a fost o exprimare neinspirată", transmite Reuters.Javid, care l-a înlocuit pe Matt Hancock în funcţia de ministru al sănătăţii luna trecută, după ce predecesorul său a demisionat pentru că a încălcat regulile COVID sărutând o asistentă în biroul său, şi-a început activitatea îndemnând oamenii să înveţe să trăiască cu virusul. Ca urmare a valului de critici, oficialul guvernamental și-a cerut scuze la scurt timp după incident. "A fost o exprimare neinspirată și îmi cer sincer scuze", a revenit ministrul, explicând că nu făcea altceva decât să își exprime recunoștința pentru faptul că vaccinul ajută la lupta împotriva coronavirsului și la revenirea la o viață normală.″Vă rog – dacă nu aţi făcut-o încă – faceţi-vă vaccinul, pentru că trebuie să învăţăm să trăim cu acest virus, în loc să ne ferim de el″⁣, a scris sâmbătă, într-un tweet, Sajid Javid.